ניתוק מגע
אני פה לא איתך - אני מֵעֵבֶר; לַהמולות לַמחולות; מעבר לזכוכית המשוריינת; של מחשבות כמוסות; אני כבר לא שלך - אני שייכת; לזכרונות כבדים מִנשוֹא; אני זקוקה לכוח - שלךָ אין; ויש לאהבות קשות; אני לא בשבילך - אני הולכת; לַמרחקים לַחלומות; ואחרַי - הקור הסתיו והשלכת; והמבול עצמו; כן - המבול שאחריו בא שֶקֶט; חדש טהור או לא בא כלום; לא חרציות לא סביונים לא פֶּרֶג; ובא למות; ובא - ולך עמוֹד מִנֶגֶד; ואל תזוז ואל תנשום; ואל תביט ואל תזכור לָנֶצַח; שֶבָּאתָ בי ראשון; אני פה לא איתך - אני גומרת; רחוק בחלומות; ואחרַי הקור הוא עוד עובדה מוגמרת; לפנֵי הסוֹף עצמו; אני עכשיו באהבה אַחֶרֶת; שהיא כבר הגדולה בָּאהבות; מפני שהיא הרסה את כל הַיֶּתֶר; לרַע או טוֹב; אני באהבה בלתי חוזרת; וזה הסוף ואלה העוּבדות; (אולי עכשיו אתה פתאום יודע):; אפשר להכריח למות - לא לחיות.; 